 Lagos Ex-Governors Pension: Sanwo-Olu wan stop Tinubu, Fashola, Ambode three cars, house for Lagos and Abuja wey dey inside pension for ex-govnors  Three cars, house for Lagos and Abuja dey part of wetin former governors for Lagos bin dey collect as pension but the state goment don tok say dem wan stop dat package. Di state govnor, Babajide Sanwo-Olu, submit one bill for di stte house of assembly say im wan remove di law wey make am complusory for di stte to pay im ex-govnors pension. According to tweet wey Jubril Gawat, wey be special assistance to di govnor on new media, tok say di govor wan repeal di Payment of Pension Law 2007. Lagos state don get three govnors since Nigeria go back to democracy after military rule. Bola Tinubu, wey be di national leader of Nigeria ruling party, All Progressives Congress APC now, na im be di first govnor from 1999. Babatunde Raji Fashola wey be di current Minister of works and housing for Nigeria, be di second govnor and im serve for 8 years. And di third govnor na Akinwunmi Ambode, im serve only one term and fail ge im party ticket for second term. 